Білім беру саласы:Таным.

Бөлімі:ҚМТҚ

Тақырып "Ғажайып білім әлемі"

Тәрбиеші:Омарова.А.С

2021 ж

Білім беру саласы:Таным,Қарым-қатынас,Әлеуметтік орта.

Бөлімі:ҚМТҚ

Сабақтың тақырыбы: «Ғажайып білім әлемі»

Сабақтың мақсаты: Сандарды санау,үлкен және кіші көлемдерді ажырату, геометриялық пішіндер туралы білімдерін бекіту, ойлау қабілеттерін, қиялын дамыту,сұрақтарға толық жауап беру дағдыларын қалыптастыру.

Балалардың білімге деген қызығушылығын арттыру, бірлікке, татулыққа тәрбиелеу.

Көрнекіліктер: Буратино, математикалық сандар,геометриялық пішіндер, көкөністер мен жемістер,ойыншықтар.

Балалар қараңдаршы , бізге қонақтар келіпті, қане алдымен сәлемдесіп алайық.

Балалар шаттық шеңбер құрып үш тілде амандасады.

Сәлеметсіздер ме !

Здраствуйте !

Hello!

Кел балалар тұрайық,

Үлкен шеңбер құрайық

Жақсы – жақсы сөздерді,

Қонақтарға сыйлайық!

Станем рядышком по кругу,

Скажем "Здраствуйте !"друг другу.

Нам здороваться ни лень:

Всем "привет!"и добрый день!"

Good morning , good morning,

Good morning to you.

Good morning , good morning,

I am glad to see you.

Тәрбиеші: Жарайсыңдар балалар,бүгінгі күнімізді мейіріммен, қуанышпен бастайық.

Тәрбиеші: Балалар қазір жылдың қандай мезгілі?

Балалар: Көктем мезгілі.

Тәрбиеші: Көктем мезгілінде неше ай бар,кәне атаңдаршы?

Балалар: Үш ай бар наурыз,сәуір,мамыр.

Тәрбиеші: Балалар, көктем  мезгілінде табиғатта қандай өзгерістер болады?

Балалар: Көктем мезгілінде күн жылынады, қар ериді,жер су болады, батпақ

болады, құстар ұшып келеді,ағаштар бүршік атады,адамдар жеңіл киіне бастайды.

Тәрбиеші: Жарайсыңдар балалар,

Тәрбиеші: Балалар енді «Қай ойыншық жоқ» ойынын ойнап жіберейік

Ойынның шарты: Ойыншықтар стол үстінде тұрады, балалар көздерін жұмады. 1,2,3, дегенде көздерін ашып , қай ойыншықтың жоқ екенін үш тілде тауып айтады.

Осы кезде есік қағылады. Балалар есік қағылған сияқты кім екен бұл?

Буратино: Салеметсіздер ме ,балалар !

Балалар: Салеметсіз бе,

Буратино:Балалар осы жер «Ғажайып білім әлемі ме ?»

Тәрбиеші: Жоқ Буратино, бұл жер балабақша

Буратино: Балалар мен алтын кілтімді жоғалтып алдым,кім алып кеткенін

білмеймін. Маған көмектесіңдерші. Кілтімді іздеп келе жатып, жолда ақ тиінді көріп едім, кілтіңді «Ғажайып білім әлеміне» барсаң табасың деді. Мен «Ғажайып білім әлеміне »қалай барсам екен баратын жолды таба алмай адасып, осы топқа кіріп кетіппін. Маған баратын жолды көрсетіп жібересіңдер ме?

Тәрбиеші: Еш уайымдама,  Буратино

Қане балалар ,Буратиноға көмектесеміз бе?

Балалар: Иә, көмектесеміз

Тәрбиеші: Олай болса балалар Буратиноны ертіп, жол көрсетіп, «Ғажайып білім әлеміне»бізде саяхатқа шығып қайтайық. Саяхатқа шығамыз ба?

Тәрбиеші: Балалар саяхат кезінде бізге әртүрлі қиындықтар кездеседі, сол қиындықтарды бірге жеңе білейік. Ол үшін бір- бірімізді сыйлап , тыңдауымыз керек. Балалар қане енді тамаша музыка әуенімен жолға шығайық.

Тәрбиеші: балалар міне біз 1-ші аялдамаға да келіп қалыппыз

Бұл бірінші аялдама: «Математика» аялдамасы екен

Бірінші аялдама бізге мынадай тапсырмалар тапсырыпты:

1-5 ке, дейін санау (үш тілде).

2-ші аялдама «Геометриялық пішіндер» аялдамасы

Бұл аялдама бізге мынадай тапсырмалар тапсырыпты:

Геометриялық пішіндердің түрлерін және түстерін атау.

3-ші аялдама «Үйшік» аялдамасы екен

Бұл аялдама бізге мынадай тапсырма тапсырыпты:

Үйшіктің төбесін көлеміне сай тауып жабыңдар.

4-ші аялдама«Ертегілер аялдамасы» екен

Бұл аялдама бізге мынадай тапсырма тапсырыпты.

Мына үзінді жолдары қай ертегіден балалар?

Сергіту сәті:

Аяқпенен топ-топ

Ал қолменен хлоп-хлоп

Бір-оңға бір солға

Айналайық кел мында.

5-ші аялдама  «Бау- бақша» аялдамасы . Бау- бақша аялдамасы көкөністер мен жемістерді араластырып қойыпты. Бақшаға барып, жемістер мен көкөністерді ажыратыңдар деп тапсырыпты.

Қане балалар, бақшаға барайық. Ой, балалар алдымызда батпақ жатыр ғой, одан қалай өтеміз? Аяғымызды ластамай, батпаққа батпай, ақырындап, абайлап  өту үшін не керек?

Балалар: Көпір керек.

Тәрбиеші: Балалар мына жерде таяқшалар жатыр екен, енді осы таяқшалардан көпір жасайық. Міне балалар бау- бақшаға да келіп қалдық.

Балалар жемістерді ағашқа орналастырады, көкөністерді жерге отырғызады. Тәрбиеші:Ағаштың артынан кілтті алып шығады.

Буратино : Алақай, алақай менің кілтім табылды.

Тәрбиеші : Балалар қараңдаршы біз алтын қақпаға да келіп қалыппыз. «Ғажайып білім әлемі» деген осы жер балалар. «Ғажайып білім әлемі» бізге ең бастысы білім сыйлады. Біз бәріміз бірігіп, қызықты тапсырмалар орындадық,Буратиноға кілтін табуға көмектестік.

Буратино: Балалар сендерге көп-көп рахмет. Сендер маған «Ғажайып білім әлеміне»

баратын жолды көрсетіп, алтын кілтімді табуға көмектестіңдер,  көптеген

тапсырмалар орындадыңдар. Мен осындай «Балдырған» балабақшасының тапқыр, ақылды, білімді балаларының барына қуанып тұрмын.

Тәрбиеші: Міне балалар Буратиноға көп көмек көрсеттіңдер. Кілтін табуға көмектестіңдер. Өздеріңнің тапқырлықтарыңды, қиындықтан қорықпайтындарыңды көрсеттіңдер.Осымен «Ғажайып білім әлеміне» саяхатымыз аяқталды.Енді балалар, тамаша музыка әуенімен буратиноны алып,мына автобусқа отырып ,бақшаға оралайық.

Буратино:рахмет сендерге балалар ,сау болыңдар!

Қорытындылау: Балалар сендерге саяхат ұнады ма?

Рефлексия .

Сау болыңыздар!

Досвидания!

Good bye!